**קול קורא להצטרפות לסגל האקדמי**

**מרכז אדמונד י' ספרא לאתיקה והפקולטה למשפטים ע"ש בוכמן**

**אוניברסיטת תל אביב**

מרכז אדמונד י' ספרא לאתיקהוהפקולטה למשפטים ע"ש בוכמן באוניברסיטת תל אביב מזמינים חוקרות וחוקרים מצטיינים בתחילת דרכם האקדמית ((entry-level, בתחומים של אתיקה או תיאוריה פוליטית המשיקים למשפט, להציג את מועמדותם להצטרפות לסגל אוניברסיטת תל אביב. ההזמנה נוגעת למשרה של חבר/ת סגל בכיר, במסלול אקדמי לקביעות (tenure track), החל בשנת הלימודים **תשפ"א**. האוניברסיטה שואפת להישגיות מחקרית ולמצוינות בהוראה, תוך מחויבות לקהילה.

**דרישות סף**:

* תואר PhD (או LLD, JSD או SJD) בתחומי המחקר הנ"ל, או זכאות לתואר כאמור עד מועד תחילת ההעסקה באוקטובר 2020.
* פרסומים (או מאמרים שהתקבלו לפרסום) בכתבי עת אקדמיים שפיטים או בהוצאות לאור אקדמיות ו/או עבודת הדוקטורט (או טיוטה כמעט מלאה שלה).

**המועמדים מתבקשים להגיש את המסמכים האלה:**

* מכתב פנייה בצירוף פרטי קשר.
* קורות חיים אקדמיים מפורטים, ובכלל זה זכיות במענקי מחקר, רשימת פרסומים מלאה, השתתפות בכנסים, הוראה, וכל ניסיון אקדמי רלוונטי אחר.
* עותקים (דיגיטליים) של פרסומים אקדמיים.
* תכנית מחקר (עד 3 עמודים).
* תיאור כללי של תחומי עניין בהוראה וכן קורסים קודמים (אם יש).
* דוחות הוראה וסקרי הוראה במוסדות אחרים (אם יש).
* שמות של עד 3 ממליצים אפשריים, בעלי ניסיון אקדמי ומוניטין מתאים, בצירוף פרטי הקשר שלהם. אחד הממליצים יכול להיות מנחה עבודת הדוקטורט.

מועמדות ומועמדים מוזמנים לפנות לדקאן הפקולטה למשפטים, פרופ' שרון חנס, עד 1 בספטמבר 2019, באמצעות גב' בת-שבע כהן, לכתובת דואר אלקטרוני:

batshevc@tauex.tau.ac.il

ההצטרפות כפופה לכללי האוניברסיטה ולאישור מוסדותיה; הפקולטה והאוניברסיטה אינן מתחייבות למנות מועמד כלשהו ועשויות לאתר מועמדים מתאימים באפיקים נוספים.